RHAN 5

COSBAU
PENNOD 2

COSBAU AM FETHU Â DYCHWELYD FFURFLENNI NEU DALU TRETH

Cosb am fethu â dychwelyd ffurflen dreth

Gostwng cosb am fethu â dychwelyd ffurflen dreth: datgelu
121
1
Caiff ACC ostwng cosb o dan adran 118, 119 neu 120 os yw’r person yn datgelu gwybodaeth sydd wedi ei hatal o ganlyniad i fethiant i ddychwelyd ffurflen dreth (“gwybodaeth berthnasol”).
2
Mae person yn datgelu gwybodaeth berthnasol drwy—
a
dweud wrth ACC amdani,
b
rhoi cymorth rhesymol i ACC feintioli unrhyw dreth ddatganoledig nas talwyd oherwydd i’r wybodaeth gael ei hatal, ac
c
caniatáu i ACC weld cofnodion at ddiben gwirio faint o dreth ddatganoledig nas talwyd fel hyn.
3
Wrth ostwng cosb o dan yr adran hon, caiff ACC ystyried—
a
pa un a oedd y datgeliad wedi ei gymell neu’n ddigymell, a
b
ansawdd y datgeliad.
4
Mae datgelu gwybodaeth berthnasol—
a
yn “ddigymell” os gwneir hynny ar adeg pan nad oes gan y person sy’n datgelu unrhyw reswm i gredu bod ACC wedi darganfod yr wybodaeth berthnasol neu ei fod ar fin ei darganfod, a
b
fel arall, “wedi ei gymell”.
5
Mae “ansawdd”, mewn perthynas â datgelu, yn cynnwys amseriad, natur a graddau.